JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Süüria läheneb Iisraelile?
Iraani ajatolla tahab palvetada Nutumüüril
Pommiähvardus Iisraeli saatkonna vastu Indias
Oleme varemgi rääkinud,
et kinnitamata andmetel on Süüria ja Iisrael teineteisele lähenemas
ning alustamas võimalikke kõnelusi.
Süüria, nagu ka Liibanon,
on tehniliselt olnud Iisraeli vastu sõjas alates 1973. a,
kuigi maadevaheline piir on olnud märgatavalt rahulikum
kui Liibanoni-Iisraeli vaheline piir.
Asi on tõenäoliselt selles, et Venemaa on võtnud võõrustaja rolli
ja kutsus pooled kohtumisele, mis toimus mullu detsembris
Venemaa õhujõudude Süüria baasis Khmeimimis, Latakia lähedal.
Pooled on kohtunud vähemalt korra varemgi -
Küprosel ja ebaametlikult ning nö erapooletul pinnal.
Toona oli kõneluste peateemaks Iraan Süüriast lahkuma sundimine.
Venemaa toetatud kohtumisel osales mõlema riigi ametnikke ja eksperte,
kuigi mitte veel tipp-poliitikuid.
Süüria majandus on tõsises kriisis,
sest seda on vaevanud kodusõda ja jätkuvad sisekonfliktid
ning muidugi üle kümne aasta kestev araabia kevad.
Keegi võiks põhjendatult öelda, et imede aeg pole veel möödas.
Põhjendused leiab Iisraeli Kanal 12 intervjuust,
kus osales Iraani valitsuse praegusele tegevusele vastu olev kõrge usujuht
ajatolla Masoumi-Tehrani.
Ta rääkis intervjuus, et kõik Iraani usu- ja poliitjuhid
ei mõtle Iisraeli kohta samamoodi
kui praeguse revolutsioonivalitsuse kõrgem juhtkond.
Ajatolla Abdol-Hamid Masoumi-Tehrani rääkis,
et tema ja paljud teised usujuhid tahaksid Iisraeliga rahu ja koostööd,
mitte et riik tegeleks pidevalt Iisraeli hävitamise taotlemisega.
Lähiajaloos on Iraanil ja Iisraelil olnud pikki sõpruseperioode,
mille alles praegune islamirevolutsiooni valitsus
on vaenulikuks pööranud.
Ajatolla Masoumi-Tehrani sattus Iraanis viieks aastaks vanglasse
riigi praeguse juhi ajatolla Khamenei kritiseerimise eest
seoses Iisraeli hävitamispürgimustega.
"Ütlesin talle otse, et see poliitika hävitab nii riigi kui rahva.
Tasub vaid meenutada,
mis juhtus samu mõtteid hellitanud Iraagi juhi Saddam Husseiniga,"
rääkis ajatolla Masoumi-Tehrani.
"Minu siht ja unistus on elada rahus ka iisraellastega
ja palvetada kunagi nendega koos Nutumüüril."
Nii rääkis kõrgelt-hinnatud ajatolla Abdol-Hamid Masoumi-Tehrani
Iisraeli televisioonile.
Koroonapandeemia pole peatanud palestiinlastest terroristide katseid
sooritada üha uusi rünnakuid Iisraeli kodanike ja IDF sõdurite vastu.
Kaitseminister Benny Gantz teatas eelmine nädal,
et Iisraeli valitsus annab Palestiina omavalitsusele
kümneid tuhandeid koroonavaktsiine,
mis on mõeldud nende tervishoiupersonalile.
Samal päeval püüdis palestiina nooruk pussitada surnuks Iisraeli sõdurit
Petlemmast lõunas asuva Gush Etzioni ristimiku piirkonnas.
Ründaja hukkus sõduri kuuli läbi.
PO pole loobunud oma praktikast maksta nn taparaha igaühele,
kel õnnestub tappa iisraellane, sõltumata tema vanusest või soost.
Kuigi neile on püütud avaldada survet
loobuda sellisest vägivallale õhutavast ja seda premeerivast tegevusest,
on Mahmoud Abbasi valitsus talitanud vastupidi
ja kahekordistanud kahe nädala eest mainitud preemiaid.
Suursaadiku kirjas öeldi:
"Võime lõpetada su elu kus ja millal tahes."
Kirjutaja oli World Israel News Staff.
Iisraeli New Delhi saatkonna lähedalt,
mullu reedel toimunud pommirünnaku kohalt leiti kiri,
kus ähvardatakse tappa Iisraeli suursaadikut Ron Malkat.
New Delhis asuva Iisraeli saatkonna ees õhiti äärmiselt vähetõhus seade,
mis kahjustas vaid kolme lähikonnas pargitud auto aknaid.
Vigastustest ja inimohvritest ei teatatud.
Halvim ei pruugi veel möödas olla,
sest leitud kirja sisu viitab surmaohu võimalusele.
Viletsas inglise keeles kirjutatud sõnum ütleb, et see oli vaid hoiatus
ja selle saatjad võivad jälgida suursaadiku iga sammu
alates hommikusöögist ja lõpetada tema elu millal tahes.
Kiri lõpeb ähvardusega:
"Oled punase skänneri punase täpi sihikul ja meid ei saa peatada.
Pea meeles, et kõiki Iisraeli terroristlikus ideoloogias osalejaid
ja nende partnereid pole enam.
Valmistu meie sangarite kättemaksuks."
Uurijate hinnangul näeb pommirünnakus ja kirjas
kas Hezbollah' agentide või Iraani Revolutsioonikaardi käekirja.
Pärast rünnakut tõhustati maailma eri paikade Iisraeli saatkondades
oluliselt turvameetmeid.
Nn mittepiibellike pühade hulka, mida Iisraelis tähistatakse,
kuulub ka veidi erineva kõlaga Puude uus aasta.
Seda tähistatakse juudi kalendri järgi švatikuu 15. päeval
ja mõte põhineb sellel,
et tol ajal varakevadel hakkavad puud tavaliselt võrseid ajama.
Tänavu sattus Tu B'Shvat ehk puude uus aasta
Lääne kalendris 28. jaanuarile
ehk kohe holokausti mälestuspäevale järgnevale päevale.
Arheoloogiauurijad Iisraeli Antiikametist
ning Tel Avivi ja Bar Ilani Ülikoolidest
on leidnud ca 3000 aastat vanade purpurrõivaste jäänused,
mis on hämmastavalt hästi säilinud.
Jäänused leiti Timna orust,
Lõuna-Iisraeli kõrbealalt,
mis oli toona iidne vasetootmise keskus,
teatas IAA eelmisel nädalal.
See on esimene kord,
kui Iisraelis on leitud rauaajast pärit purpurivärvi tekstiili,
kuigi erinevate molluskite kestajäänused ja kruusid,
kus on säilinud värvainet, on andnud tunnistust
antiigi ja antud juhul rauaajastu värvitööstusest.
"Nüüd on meil esmakordselt otsene tõend värvitud kangastest,
mis on säilinud ca 3000 aastat,"
rääkis Iisraeli Arheoloogiaameti orgaaniliste leidude eest vastutav
kuraator dr Naama Sukenik.
Purpurit seostati värvainena iidsetel aegadel aadelkonna,
preestrite ja kuningaperedega ning seda mainitakse tihti Piiblis.
Iidsete nomaadühiskondade jõukust
ei mõõdetud toona vaid paleede ja kivist raiutud monumentide järgi,
vaid asjade järgi, mida antiikmaailmas samavõrra hinnati.
Nii ütles kaevetöödes osalenud professor Ben-Yosef.
Kosovo tunnustab Jeruusalemma Iisraeli pealinnana
ja kolib ka riigi saatkonna sinna, niipea kui leitakse sobiv kinnistu.
Iisrael ja Kosovo sõlmisid diplomaatilised suhted
eelmisel reedel, kui Iisraeli välisminister Gabi Ashkenazi
ja tema Kosovo kolleeg Meliza Haradinaj Stublla
allkirjastasid vastavad dokumendid.
Kosovo puhul on tähelepanuväärne seegi,
et see on ainus moslemienamusega Euroopa riik.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee